Călin Georgescu spune că baza militară Mihail Kogălniceanu va fi folosită ca „poartă de intrare în război” cu Rusia
Călin Georgescu a declarat într-un interviu luat de un fost militar american din trupele speciale, actual realizator de podcasturi, că baza militară Mihail Kogălniceanu, care va fi transformată în cea mai mare bază aeriană NATO din Europa, va fi folosită ca platformă de declanșare a unui război împotriva Rusiei. „Nu putem accepta asta”, spune Călin Georgescu, fără a-și susține afirmațiile cu niciun fel de dovadă. Nu este prima dată când Călin Georgescu avansează ipoteza unui război împotriva Rusiei pornit din România.